CELEX: 31989R2122
Language: hr
Date: 1989-07-14 00:00:00
Title: Uredba Komisije (EEZ) br. 2122/89 od 14. srpnja 1989. o izmjeni Uredbe (EEZ) br. 3440/84 o pričvršćivanju naprava na povlačne mreže, danske potegače i slične mreže

04/Sv. 006
            
            
               HR
            
            
               Službeni list Europske unije
            
            
               7
            
         31989R2122
   
               L 203/21
            
            
               SLUŽBENI LIST EUROPSKE UNIJE
            
            
               14.07.1989.
            
         
      UREDBA KOMISIJE (EEZ) br. 2122/89
   od 14. srpnja 1989.
   o izmjeni Uredbe (EEZ) br. 3440/84 o pričvršćivanju naprava na povlačne mreže, danske potegače i slične mreže
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 170/83 od 25. siječnja 1983. o uspostavi sustava Zajednice za očuvanje i gospodarenje ribolovnim resursima (1), kako je izmijenjena Aktom o pristupanju Španjolske i Portugala,
   uzimajući u obzir Uredbu Vijeća (EEZ) br. 3094/86 od 7. listopada 1986. o utvrđivanju određenih tehničkih mjera za očuvanje ribolovnih resursa (2), kako je zadnje izmijenjena Uredbom (EEZ) br. 4193/88 (3), a posebno njezin članak 15.,
   budući da su konzultacije s Norveškom i Švedskom u vezi s ribolovom u Skagerraku i Kattegatu održane u Bruxellesu u svibnju 1982. i u Stockholmu u studenome 1988.; budući da, s obzirom na rezultate tih konzultacija, treba izmijeniti Uredbu Komisije (EEZ) br. 3440/84 (4), kako je izmijenjena Uredbom (EEZ) br. 955/87 (5);
   budući da su mjere koje su predviđene u ovoj Uredbi u skladu s mišljenjem Upravljačkog odbora za ribolovne resurse,
   DONIJELA JE OVU UREDBU:
   Članak 1.
   Uredba (EEZ) br. 3440/84 mijenja se kako slijedi:
   
               1.
            
            
               U članku 5. dodaju se sljedeći stavci:
               „6.   Bez obzira na stavak 1., u Skagerraku i Kattegatu zabranjeno je korištenje gornje zaštite tipa A;
               7.   U Skagerraku i Kattegatu zabranjeno je pričvršćivanje gornje zaštite na povlačne mreže kod kojih je veličina oka mrežnog tega veća od 70 milimetara.”
            
         
               2.
            
            
               Članka 6. zamjenjuje se sljedećim:
               „Članak 6.
               Pojačavajuća vreća
               1.   Pojačavajuća vreća je cilindrični komad mrežnog tega koji potpuno okružuje vreću (saku) povlačne mreže i koji se na vreću (saku) može pričvrstiti na određenim razmacima. Ona mora biti najmanje istih dimenzija (duljina i širina) kao i onaj dio vreće (sake) na koju se pričvršćuje.
               2.   Odredbe stavka 3. i 4. ne primjenjuju se u Skagerraku i Kattegatu.
               3.   Zabranjeno je korištenje više od jedne pojačavajuće vreće, osim ako se pričvršćuju na povlačne mreže čija veličina oka mrežnog tega iznosi 60 milimetara ili manje, kod kojih se mogu koristiti dvije pojačavajuće mreže.
               4.   Veličina oka mrežnog tega mora biti najmanje dva puta veća od veličine oka mrežnog tega vreće (sake). Ako se koristi i druga pojačavajuća vreća, kod nje veličina oka mrežnog tega mora iznositi najmanje 120 milimetara.
               5.   Odredbe stavaka 6., 7., 8. i 9. primjenjuju se jedino u Skagerraku i Kattegatu.
               6.   Zabranjeno je pričvršćivanje pojačavajuće vreće na povlačne mreže kod kojih je veličina oka mrežnog tega veća od 70 milimetara.
               7.   Zabranjeno je istodobno korištenje pojačavajuće vreće i gornje zaštite.
               8.   Zabranjeno je korištenje pojačavajuće vreće kod kojih je veličina oka mrežnog tega manja od 80 milimetara.
               9.   Zabranjeno je korištenje više od jedne pojačavajuće vreće, osim ako se pričvršćuju na povlačne mreže čija veličina oka mrežnog tega iznosi manje od 16 milimetara, kod kojih se mogu koristiti dvije pojačavajuće mreže. Bez obzira na stavak 8., veličina oka mrežnog tega jedne od tih pojačavajućih vreća može biti manja od 80 milimetara, ali ne smije biti manja od 35 milimetara.
               10.   Zabranjeno je korištenje pojačavajuće vreće koja se proteže ispred vreće (sake).
               11.   Ako je pojačavajuća vreća napravljena od dijelova cilindričnog mrežnog tega, ti se dijelovi ne smiju preklapati za više od četiri oka na mjestima spoja.
               12.   Pojačavajuće vreće koje se dodaju povlačnim mrežama čija je veličina oka mrežnog tega veća od 60 milimetara ne smiju se protezati više od dva metra ispred stražnjeg priteznog užeta.
               13.   Bez obzira na stavak 1., pojačavajuće vreće koje su manje od vreće (sake) mogu se dodati mrežama čija veličina oka mrežnog tega iznosi 60 milimetara ili manje.”
            
         
               3.
            
            
               U članku 11. dodaje se sljedeći stavak:
               „4.   U Skagerraku i Kattegatu krilca ne smiju prodirati u vreću (saku) u duljini većoj od duljine 20 oka.”
            
         Članak 2.
   Ova Uredba stupa na snagu tridesetoga dana od dana objave u Službenog listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. srpnja 1989.
      
         
            Za Komisiju
         
         Manuel MARIN
         
         
            Potpredsjednik
         
      
   
   
      (1)  SL L 24, 27.1.1983., str. 1.
   
      (2)  SL L 288, 11.10.1986., str. 1.
   
      (3)  SL L 369, 31.12.1988., str. 1.
   
      (4)  SL L 318, 7.12.1984., str. 23.
   
      (5)  SL L 90, 2.4.1987., str. 29.